นายสุรชัย ด่านวัฒนานุสรณ์ แกนนำแนวร่วม นปก.2 กล่าวว่า พวกตนเห็นว่าเรือนจำไม่ควรแยกขังแกนนำ นปก. เพราะไม่มีระเบียบเรื่องนี้ นโยบายการแยกขังต้องใช้กับอาชญากรร้ายแรง เพื่อไม่ให้มั่วสุมหรือวางแผนแหกคุก ส่วนแกนนำ นปก.หากมีการแยกขังก็ทำเพื่อทำลายภาพความเข้มแข็ง เมื่อแยกไปอยู่โดดเดี่ยวก็จะแสดงความอ่อนแอ และมีการปล่อยข่าวให้ร้ายพวก นปก. อย่างข่าวที่ระบุว่านายวีระ มุสิกพงศ์ เครียดที่มือปืนเข้าไปขอพูดคุยด้วย ความจริงก็คือมือปืนคนนั้นคือ ส.ทักษิณ เป็นสหายเก่าและเป็นลูกน้องเก่าของตน ซึ่งเข้าไปเพื่อดูแลคุ้มครองนายวีระ และแจ้งผ่านตนมาว่าได้ดูแลช่วยเหลือแกนนำ นปก.ตลอดเวลานายสุรชัย กล่าวด้วยว่า พยายามติดต่ออธิบดีกรมราชทัณฑ์ รองอธิบดี ผู้ตรวจราชการ และผู้บัญชาการเรือนจำ แต่ทุกคนปิดโทรศัพท์มือถือและไม่อยู่ทั้งนั้น ยิ่งรอง ผบ.เรือนจำเห็นหน้าตนเหมือนหมาเห็นผี ทั้งที่ตนเป็นพันธมิตรราชทัณฑ์ แม้จะเคยถูกขัง แต่ก็ถือว่าช่วยดูแลตนมานานถึง 16 ปี พวกตนมาเรือนจำไม่ได้กดดันอะไร แต่มาเพราะต้องการไล่ คมช.อย่างเดียว หากต้องไล่อธิบดีกรมราชทัณฑ์ด้วยภาพจะไม่สวย แต่ถ้าจงใจทำแบบนี้ ถึงต้องล้อมกรมราชทัณฑ์ก็ต้องทำ"ผู้ต้องหาทั้ง 15 คน ยืนยันจะไม่ยื่นประกันตัว ไม่ใช่เรื่องอวดดี แต่คนเป็นแกนนำหากถูกขังไม่กี่วันอ่อนแอจะนำประชาชนได้อย่างไร และขอย้ำอีกครั้งว่า หากไม่มีรัฐประหาร ก็ไม่มี นปก.ไม่มีการเดินขบวนไปบ้าน พล.อ.เปรม ติณสูลานนท์องคมนตรี นายวีระก็ลูกป๋าไม่ใช่ใคร ป๋าเปรมใช้นโยบาย 66/23 แก้ปัญหาให้การเมืองนำทหาร แต่สำหรับประชาชนที่มีเพียงสองมือเปล่า เดินขบวนไปบ้านป๋า ทำไมป๋าจึงไม่ใช้นโยบายนี้ แต่กลับใช้กระบอง โล่ และแก๊สน้ำตา" นายสุรชัย กล่าว
ใครคือแกนนําแนวร่วมของรัฐบาลไทย 
นายสุรชัย ด่านวัฒนานุสรณ์